เดอะ วัน เอ็นเตอร์ไพรส์
หลังจากก่อตั้ง เดอะ วัน เอ็นเตอร์ไพรส์ นายถกลเกียรติ ได้รวม เอ็กแซ็กท์ และ ซีเนริโอ เข้ามาเป็นบริษัทเดียวกัน เพื่อความสะดวกในการบริหาร และภายหลังจีเอ็มเอ็ม แกรมมี่ได้รวมเอา บริษัท มีมิติ จำกัด เข้า เดอะ วัน เอ็นเตอร์ไพรส์ เพื่อร่วมผลิตเกมโชว์ลงช่องวันและจีเอ็มเอ็ม 25 และเพื่อเพิ่มความสะดวกในการบริหารให้เป็นหนึ่งเดียว
ลู้ก ฮาวเวิร์ด
ลู้ก ฮาวเวิร์ด (, 28 พฤศจิกายน ค.ศ. 1772 – 21 มีนาคม ค.ศ. 1864) เป็นนักเคมีและนักอุตุนิยมวิทยาสมัครเล่นชาวบริติช เกิดที่กรุงลอนดอน เป็นบุตรของรอเบิร์ต ฮาวเวิร์ดกับเอลิซาเบธ ลีแทม ฮาวเวิร์ดเรียนที่โรงเรียนเควกเกอร์ในเมืองเบอร์ฟอร์ด มณฑลออกซฟอร์ดเชอร์ก่อนจะทำงานเป็นเภสัชกร ในปี ค.ศ. 1796 เขาร่วมมือกับวิลเลียม อัลเลนก่อตั้งโรงงานยาในลอนดอน ซึ่งต่อมากลายเป็นบริษัทยาฮาวเวิร์ดแอนด์ซันส์ ภายหลังบริษัทนี้ถูกควบรวมกิจการโดยบริษัทลาพอร์ตอินดัสตรีส์ในปี ค.ศ. 1961